《和张叔夏梅岭 其二》
宋代·赵士礽

一岭江梅烂熳芳，追陪杖屦兴偏长。山幽日转移疏影，人静风回度暗香。

从尔轻肥多宴赏，嗟予清健对时康。他年自许调金鼎，绝味应当献帝王。

作者简介：赵士礽，字诚甫，太宗五世孙，铅山（今江西铅山东南）人。徽宗大观元年（一一○七），锁试第一，授从仕郎。历通判临安府，江南转运判官，知荆门军，提举淮东常平茶盐。筑室铅山，曰暇乐园。高宗绍兴三十一年（一一六一），为宗官。卒年七十五。事见《铅书》卷三。今录诗四首。